b'\n_START_ARTICLE_\nHibernatus\n_START_SECTION_\nRezumat\n_START_PARAGRAPH_\n\xc3\x8en anul 1970, \xc3\xaen nordul Groenlandei, un om congelat \xc3\xaen ghea\xc8\x9b\xc4\x83 la Polul Nord este \xc3\xaen mod miraculos g\xc4\x83sit \xc3\xaen via\xc8\x9b\xc4\x83 dup\xc4\x83 65 de ani de c\xc4\x83tre o expedi\xc8\x9bie polar\xc4\x83 franco-danez\xc4\x83. Dup\xc4\x83 investiga\xc8\x9bii, reiese c\xc4\x83 acesta este un t\xc3\xa2n\xc4\x83r de 25 de ani de nume Paul Fournier (Bernard Alane), care se afla \xc3\xaen anul 1905 pe un vapor care s-a ciocnit de un aisberg. Vasul avea o \xc3\xaenc\xc4\x83rc\xc4\x83tur\xc4\x83 de glicerin\xc4\x83, iar aceasta s-a v\xc4\x83rsat \xc3\xaen ghea\xc8\x9b\xc4\x83 \xc8\x99i l-a prins pe t\xc3\xa2n\xc4\x83rul Paul Fournier, conserv\xc3\xa2ndu-i perfect corpul. Acesta este apoi treptat readus la via\xc8\x9b\xc4\x83  de c\xc4\x83tre profesorul Edouard Lauriebat (Michael Lonsdale), specialist mondial \xc3\xaen hibernare artificial\xc4\x83._NEWLINE_\xc3\x8entre timp, convocat la Ministerul de Interne, unde credea c\xc4\x83 va primi \xc3\xaen cele din urm\xc4\x83 Legiunea de Onoare, industria\xc8\x99ul Hubert de Tartas (Louis de Fun\xc3\xa8s) a aflat cu uimire c\xc4\x83 "hibernatul" este nimeni altul dec\xc3\xa2t bunicul so\xc8\x9biei sale. Aceasta din urm\xc4\x83 se opune \xc3\xaen mod oficial ca t\xc3\xa2n\xc4\x83rul s\xc4\x83u bunic s\xc4\x83 devin\xc4\x83 un cobai pentru \xc8\x99tiin\xc8\x9b\xc4\x83 \xc8\x99i cere ca acesta s\xc4\x83 revin\xc4\x83 \xc3\xaen mijlocul familiei sale. Oamenii de \xc8\x99tiin\xc8\x9b\xc4\x83 \xc3\xaencearc\xc4\x83 s\xc4\x83 o descurajeze, argument\xc3\xa2nd c\xc4\x83 saltul brusc \xc3\xaen lumea modern\xc4\x83 a unui om care se crede \xc3\xaen anul 1905 \xc8\x99i care fusese \xc8\x9binut p\xc3\xa2n\xc4\x83 atunci \xc3\xaentr-o camer\xc4\x83 de spital i-ar putea fi fatal\xc4\x83. Hubert este de acord cu aceste argumente, urm\xc4\x83rindu-\xc8\x99i propriul s\xc4\x83u interes. Dar Hibert se r\xc4\x83zg\xc3\xa2nde\xc8\x99te atunci c\xc3\xa2nd afl\xc4\x83 c\xc4\x83 Paul Fournier ar prelua conform legii dreptul asupra \xc3\xaentregii averi a familiei, iar o mare parte din averea sa provenea de la familia so\xc8\x9biei sale._NEWLINE_Pentru a rec\xc3\xa2\xc8\x99tiga \xc3\xaencrederea lui Edm\xc3\xa9e (Claude Gensac) care de\xc8\x9bine \xc3\xaen continuare controlul asupra averii familiei, Hubert se hot\xc4\x83r\xc4\x83\xc8\x99te \xc3\xaen cele din urm\xc4\x83 s\xc4\x83 aduc\xc4\x83 bunicul \xc3\xaen mijlocul familiei. Av\xc3\xa2nd \xc3\xaen vedere refuzul de Lauriebat, Tartas \xc8\x99i so\xc8\x9bia sa \xc3\xael r\xc4\x83pesc pe Paul Fournier cu ajutorul profesorului Bibolini (Pascal Mazzotti), psihiatru responsabil pentru s\xc4\x83n\xc4\x83tatea mintal\xc4\x83 a pacientului, care se teme c\xc4\x83 colegul s\xc4\x83u \xc3\xael folose\xc8\x99te pe Paul Fournier \xc3\xaen scop \xc8\x99tiin\xc8\x9bific personal. \xc3\x8en timpul r\xc4\x83pirii, Paul Fournier este drogat. R\xc4\x83pitorii s-au refugiat \xc3\xaentr-o aba\xc8\x9bie medieval\xc4\x83, care a fost repede \xc3\xaenconjurat\xc4\x83 de poli\xc8\x9bie. \xc3\x8en acel moment, bunicul \xc3\xae\xc8\x99i recap\xc4\x83t\xc4\x83 cuno\xc8\x99tin\xc8\x9ba \xc8\x99i crede c\xc4\x83 Edm\xc3\xa9e este mama lui, Clementine. Lauriebat \xc8\x99i autorit\xc4\x83\xc8\x9bile accept\xc4\x83 \xc3\xaen cele din urm\xc4\x83 ca Tartas \xc8\x99i so\xc8\x9bia sa s\xc4\x83-l aduc\xc4\x83 pe Fournier la re\xc8\x99edin\xc8\x9ba lor din V\xc3\xa9sinet, cu condi\xc8\x9bia ca aceasta s\xc4\x83 fie adus\xc4\x83 la starea ei din 1905, ceea ce-l \xc3\xaenc\xc3\xa2nt\xc4\x83 pu\xc8\x9bin pe Hubert (casa fusese recent renovat\xc4\x83 \xc8\x99i dotat\xc4\x83 cu mare cheltuial\xc4\x83 cu toate facilit\xc4\x83\xc8\x9bile moderne). \xc3\x8en plus, to\xc8\x9bi locuitorii din V\xc3\xa9sinet sunt constr\xc3\xa2n\xc8\x99i s\xc4\x83 tr\xc4\x83iasc\xc4\x83 \xc3\xaen stilul \xc3\xaenceputului de secol, cu scopul de a p\xc4\x83stra cu orice pre\xc8\x9b starea de s\xc4\x83n\xc4\x83tate a pacientului._NEWLINE_Crez\xc3\xa2ndu-se \xc3\xaenc\xc4\x83 \xc3\xaen La Belle \xc3\x89poque, Paul Fournier \xc3\xae\xc8\x99i reia rapid via\xc8\x9ba. El crede c\xc4\x83 el este patronul unei fabrici de l\xc4\x83mpi cu petrol. El crede c\xc4\x83 Edm\xc3\xa9e este mama lui, Clementine, pe care o iube\xc8\x99te. Ini\xc8\x9bial se cred c\xc4\x83 Hubert ar putea juca rolul tat\xc4\x83lui, dar el este dat afar\xc4\x83 din cas\xc4\x83 de Paul, ca urmare a faptului c\xc4\x83-\xc8\x99i p\xc4\x83r\xc4\x83sise so\xc8\x9bia pentru o artist\xc4\x83. Situa\xc8\x9bia se rezolv\xc4\x83 oarecum prin prezentarea lui Tartas \xc3\xaen chip de pretendent la m\xc3\xa2na Clementinei Fournier, afl\xc3\xa2ndu-se, astfel, \xc3\xaen pozi\xc8\x9bia de a-\xc8\x99i curta propria so\xc8\x9bie. El trebuie s\xc4\x83-i dovedeasc\xc4\x83 lui Paul c\xc4\x83 vrea numai fericirea mamei sale._NEWLINE_Un al doilea obstacol este reprezentat de faptul c\xc4\x83 Paul se \xc3\xaendr\xc4\x83goste\xc8\x99te de \xc3\x89velyne Cr\xc3\xa9pin-Jaujard, fiica unui industria\xc8\x99 bogat \xc8\x99i viitoarea mireas\xc4\x83 a lui Didier, fiul lui Tartas. Paul nu vede unde este problema deoarece Didier este pentru el un intrus, care a fost prezentat ca un student cazat \xc3\xaen aceast\xc4\x83 cas\xc4\x83. Hubert este disperat pentru c\xc4\x83 el vedea \xc3\xaen logodna fiului s\xc4\x83u o modalitate foarte bun\xc4\x83 de a lega compania sa de o companie mare \xc8\x99i, astfel, s\xc4\x83 fie mai pu\xc8\x9bin dependent financiar de "capriciile" so\xc8\x9biei lui._NEWLINE_Hubert consider\xc4\x83 c\xc4\x83 gluma a mers mult prea departe. \xc3\x8en timpul uneia dintre scenele finale, fiind \xc3\xaentr-o stare de mare excitare, el \xc3\xaei spune lui Paul Fournier adev\xc4\x83rul. El p\xc4\x83r\xc4\x83se\xc8\x99te casa complet isteric, urm\xc4\x83rit \xc3\xaen zadar de c\xc4\x83tre \xc3\xaentreaga familie. R\xc4\x83mas singur, Paul descoper\xc4\x83 un televizor \xc8\x99i-l porne\xc8\x99te. Astfel, el afl\xc4\x83 realitatea lumii moderne._NEWLINE_Mai t\xc3\xa2rziu, Paul Fournier, revenit din emo\xc8\x9biile lui, se c\xc4\x83s\xc4\x83tore\xc8\x99te cu \xc3\x89velyne. Cu toate acestea, \xc3\xaen timpul ceremoniei, familia a primit o telegram\xc4\x83 de la Hubert de la care nu mai avea nicio veste de c\xc3\xa2teva zile. Acesta le spune rudelor c\xc4\x83 s-a congelat pentru o jum\xc4\x83tate de secol. Merg\xc3\xa2nd la spitalul unde fusese tratat anterior Paul, ei descoper\xc4\x83 corpul lui Hubert \xc3\xaentr-un bloc de ghea\xc8\x9b\xc4\x83.'